La Candidatura d’Unitat Popular (CUP) no corarà pes elezions parlamentârs catalanis dal 2010, ma si centrarà su lis aministrativis dal 2011. La decision, une vore sufierte, e je stade cjapade a Girona intant de assemblee nazionâl cun 161 vôts a pro e 148 cuintri. Daûr di cheste decision e je la volontât di vê plui timp par organizâ il moviment e par inlidrisâsi di plui intal teritori. Dut câs, il puartevôs de CUP, Josep Antoni Vilata, al à spiegât che chest nol vûl dî disinteressâsi des elezions parlamentârs, cun di fat si è daûr a lavorâ par che in avignî si rivi a di une candidature cun chei altris sogjets de çampe indipendentiste radicâl tant che Endavant, Maulets e Cajei.
Font: El Punt, 22/06/09; Món Divers, 22/06/09
fur_Latn cat_Latn